बाबरनामा
() या तुज़्क-ए-बाबरी मुग़ल साम्राज्य के पहले सम्राट बाबर की आत्मलिखित जीवनी है। यह उन्होंने अपनी मातृभाषा चग़ताई तुर्की में लिखी थी। इसमें उन्होंने अपना उज़्बेकिस्तान की फ़रग़ना वादी में गुज़ारा हुआ बचपन और यौवन, बाद में अफ़्ग़ानिस्तान और भारतीय उपमहाद्वीप पर आक्रमण और क़ब्ज़ा और अन्य घटनाओं का विवरण दिया है। उन्होंने हर क्षेत्र की भूमि, राजनीति, अर्थव्यवस्था, प्राकृतिक वातावरण, शहरों-इमारतों, फलों, जानवरों, इत्यादि का बखान किया है। इसमें कुछ फ़ारसी भाषा के छोटे-मोटे छंद भी आते हैं, हालांकि फ़ारसी बोलने वाले इसे समझने में अक्षम हैं। हालांकि चग़ताई भाषा विलुप्त हो चुकी है आधुनिक उज़बेक भाषा उसी की वंशज है और उसे बोलने वाले उज़बेक लोग बाबरनामा पढ़ सकते हैं। इस किताब को चग़ताई और उज़बेक भाषाओं के साहित्य का एक महत्वपूर्ण अंग माना जाता है।
ग्यूसेप तुक्की
ग्यूसेप तुक्की (५ जून १८९४ - ५ अप्रैल १९८४) पूर्वी संस्कृति, तिब्बत और बौद्ध धर्म के इतिहास में विशेषज्ञता रखने वाले एक इटालियन विद्वान थे। वे कई यूरोपीय भाषाओं, संस्कृत, बंगाली, पाली, प्राकृत, चीनी और तिब्बती भाषा में पारंगत थे। रोम ला सपिएंज़ा विश्वविद्यालय में इन्होंने मृत्युपर्यंत तक पढ़ाने का कार्य किया। इन्हें बौद्ध अध्ययन क्षेत्र के संस्थापकों में से एक माना जाता है।